Държавен вестник, бр. 90, 2022 г., стр. 15

БРОЙ  90	
Д Ъ Р Ж А В Е Н  В Е С Т Н И К 	
СТР.  15  
(4) По законопроекти, регулиращи права на 
хората с увреждания, председателят на водещата 
комисия изисква становище от Националния 
съвет за интеграция на хората с увреждания.
(5) По законопроекти, които се отнасят до 
съдебната власт, председателят на водещата 
комисия изисква становище от Висшия съде-
бен съвет.
(6) По законопроекти, свързани с правомо-
щия на общините, председателят на водещата 
комисия изисква становище от Националното 
сдружение на общините в Република България.
(7) Граждани и юридически лица могат да 
представят писмени становища по законопро-
ектите.
(8) Становищата по ал. 2, 3, 4, 5, 6 и 7 се 
публикуват на сайта на водещата комисия на 
интернет страницата на Народното събрание.
(9) Липсата на становища по ал. 2, 3, 4, 5 и 
6 след определения срок не спира обсъждането 
на законопроекта.
(10) На първо гласуване водещата комисия 
провежда публично обсъждане на законопро-
ектите при спазване на чл. 32 и след изтичане 
на сроковете, определени за становища.
(11) Докладът на водещата комисия за първо 
гласуване съдържа резултатите от публичното 
обсъждане и от проверката по чл. 73, ал. 2 и 
оценка на очакваните последици от прилагането 
на бъдещия закон, включително и финансовите, 
както и резюме на постъпилите становища и 
обобщено становище на комисията.
Чл. 75. (1) Когато в срока по чл. 74, ал. 2 е 
получено становище, че законопроектът трябва 
да се нотифицира, водещата комисия взема 
решение, в което:
1. посочва органа на изпълнителната власт, 
компетентен да изготви нотификационните 
документи в съответствие със становището 
по чл. 74, ал. 2;
2. определя кога законопроектът да бъде 
изпратен за нотифициране.
(2) Председателят на Народното събрание 
изпраща законопроекта на органа по ал. 1, т. 1, 
който изготвя нотификационните документи и 
ги предоставя на министъра на икономиката 
за нотифициране на Европейската комисия.
(3) Когато в срока по чл. 74, ал. 2 не е полу-
чено становище, се смята, че законопроектът 
е съгласуван без бележки и не трябва да се 
нотифицира.
Чл. 76. (1) Когато законопроект, внесен от 
Министерския съвет, е нотифициран в съответ-
ствие с Директива (ЕС) 2015/1535, ресорният 
министър предоставя на водещата комисия 
получените становища.
(2) Когато законопроект, внесен от Минис-
терския съвет, не е нотифициран в съответствие 
с Директива (ЕС) 2015/1535, се прилагат чл. 74, 
ал. 2 и чл. 75.
(3) Когато е постъпило становище от Ми-
нистерския съвет или от съответния ресорен 
министър, че по внесен нотифициран законо-
проект е необходима нова нотификация, воде-
щата комисия го изпраща на органа, изготвил 
първата нотификация, по реда на чл. 75.
Чл. 77. (1) Законопроектите се приемат на 
две гласувания, които се правят в различни 
заседания.
(2) Народното събрание може да реши по 
изключение двете гласувания да се проведат в 
едно заседание. Тази разпоредба се прилага само 
ако по време на обсъждането не са направени 
предложения за изменение или допълнение на 
законопроекта.
(3) На първо гласуване законопроектът се 
разглежда, след като Народното събрание изслу-
ша доклада на водещата комисия, докладите на 
други комисии, на които той е бил разпределен, 
ако такива са постъпили, и становището на 
вносителя в рамките на 10 минути. Докладите 
на другите комисии може да се представят и 
в резюме. Когато законопроектът е внесен от 
Министерския съвет, се представя от член на 
Министерския съвет.
(4) При първото гласуване законопроектът 
се обсъжда по принцип и в цялост. Народни-
те представители се произнасят по основните 
положения на законопроекта.
Чл. 78. (1) Постоянните комисии обсъждат 
едновременно всички законопроекти, уреждащи 
една и съща материя, внесени в Народното 
събрание до деня, в който водещата комисия 
започва обсъждането. Тези законопроекти се 
обсъждат едновременно от Народното събра-
ние. То ги гласува поотделно. Когато някой 
от законопроектите е свързан с въвеждане на 
изисквания на правото на Европейския съюз 
или със започната процедура за неизпълнение 
на задължения, произтичащи от правото на 
Европейския съюз, той може да не се обсъжда 
и гласува едновременно с другите законопро-
екти. Изречение първо не се прилага и когато 
водещата комисия с мнозинство две трети от 
членовете на комисията е приела решение 
някой от законопроектите да се гледа отделно.
(2) Когато на първо гласуване са приети 
повече от един законопроект, уреждащи една 
и съща материя, водещата комисия с участието 
на вносителите на приетите на първо гласуване 
законопроекти изготвя от тях един общ зако-
нопроект в срок 14 дни. Народните представи-
тели може да правят писмени предложения по 
общия законопроект след съобщаването му от 
председателя на Народното събрание.
Чл. 79. (1) Законопроект, който е отхвър-
лен на първо гласуване, може да бъде внесен 
и разгледан повторно само след промени в 
основните му положения, което се отразява в 
мотивите, и не по-рано от три месеца след от-
хвърлянето му. Изречение първо не се прилага, 
когато законопроектът е свързан с въвеждане 
на изисквания на правото на Европейския съюз 
или със започната процедура за неизпълнение 
на задължения, произтичащи от правото на 
Европейския съюз.